Държавен вестник, бр. 100, 2023 г., стр. 11

БРОЙ  100	
Д Ъ Р Ж А В Е Н  В Е С Т Н И К 	
СТР.  11  
(5) Задължението по ал. 1 не се прилага, 
когато приносът на автора е незначителен 
спрямо цялостното произведение, освен ако 
информацията е необходима на автора, за да 
упражни правата, предвидени в чл. 38, ал. 2. 
Приносът на автора е значителен, когато авто-
рът е имал пряко въздействие върху цялостния 
успех на произведението или приносът му 
не е могъл да бъде заменен от този на друг 
автор, без да се засегне цялостният успех на 
произведението.
(6) Задължението по ал. 1 не се прилага 
по отношение на споразумения, сключени 
от организации за колективно управление на 
права и независими дружества за управление 
на права, за които е приложим чл. 94с1.
(7) Всяка договореност, която възпрепят-
ства или ограничава предвиденото в този член, 
е недействителна по отношение на автора.
(8) Разпоредбите на този член не се отна-
сят до авторите на компютърни програми. За 
компютърните програми се прилагат разпо-
редбите на чл. 70 и 71.
(9) Лицата, получаващи информация по 
този член, носят отговорност за нейното 
обработване, използване и опазване в съот-
ветствие с предвидените в действащото право 
задължения за защита на личните данни и 
търговската тайна.“
§ 22. В чл. 41, ал. 3 се създава изречение 
трето: „В тези случаи се прилага чл. 38, ал. 3, 
6 и 7.“
§ 23. В чл. 44 се създава изречение второ: 
„В този случай чл. 42 не се прилага.“
§ 24. В чл. 54, ал. 3 в изречение първо 
думите „излъчвано по безжичен път или пре-
давано или препредавано по кабел“ се заменят 
с „излъчвано, предавано или препредавано“.
§ 25. В дял първи, глава седма, раздел ІІ 
се създава чл. 54а:
„Договор с автор на превод
Чл. 54a. Разпоредбите на този раздел се 
прилагат съответно и за договор с автор на 
превод на литературно произведение.“
§ 26. В чл. 57 се правят следните изменения:
1. Заглавието се изменя така: „Договори 
за използване чрез електронни съобщителни 
мрежи“.
2. В изречение първо думите „за излъчване 
по безжичен път или за предаване и препреда-
ване по кабел“ се заменят със „за излъчване, 
предаване или препредаване“.
§ 27. В чл. 58 се правят следните изменения: 
1. Заглавието се изменя така: „Договори 
за публично изпълнение, за излъчване, за 
предаване, за препредаване и за предлагане 
на електронен достъп“.
2. В ал. 1 изречение първо се изменя 
така: „Авторът на музикално, литературно 
или аудио-визуално произведение, което е 
разгласено, дава предварително и писмено 
съгласие за публично изпълнение на живо 
или чрез запис, за излъчване, за предаване, за 
препредаване и за предлагане на електронен 
достъп до произведение или до част от него.“
3. Алинея 4 се изменя така:
„(4) При публично изпълнение на про-
изведения по време на концерти ползвате-
лят в тридневен срок преди изпълнението 
предоставя на лицата, от които е получил 
съгласието по ал. 1, предварителен списък 
с произведенията, които ще се изпълняват 
по време на концерта, и техните автори, а 
след публичното изпълнение – точен отчет с 
изпълнените произведения и техните автори, 
както и точен отчет за прихода от концерта.“
§ 28. В дял първи, глава седма заглавието 
на раздел IV се изменя така: „Договор за 
публикация в пресата или в друго периодично 
издание“.
§ 29. Член 59 се изменя така:
„Право на използване на поръчано про-
изведение
Чл. 59. (1) Авторът на поръчано произве-
дение няма право без съгласие на издателя 
да предлага същото произведение или части 
от него за публикуване или възпроизвеждане, 
както и за излъчване, предаване или предлага-
не на електронен достъп преди разгласяването 
му от издателя.
(2) Ако не е уговорено друго, ограничения- 
та по ал. 1 не се прилагат, когато са изтекли 
петнадесет дни – за вестниците и новинар-
ските сайтове в интернет, и три месеца – за 
списанията, от датата на предоставянето на 
ръкописа и издателят не го е разгласил или 
не е уведомил в тези срокове автора, че ще 
разгласи произведението, с посочване на да-
тата, на която ще бъде разгласено.“
§ 30. В чл. 60 се правят следните изменения 
и допълнения:
1. Досегашният текст става ал. 1 и в нея ду-
мите „вече публикувано в периодично издание 
произведение след датата на публикацията“ 
се заменят с „вече разгласено произведение 
след датата на разгласяване“.
2. Създават се ал. 2 – 4:
„(2) Авторът на произведение на научната 
литература, създадено по повод изследване, 
финансирано изцяло или частично с публични 
средства, запазва правото да разгласи това 
произведение или части от него в образова-
телни или научни хранилища с нетърговска 
цел след приемането му за публикуване от 
издател, като се задължава при това да упо-
мене издателя.
(3) Всяка договореност, която възпрепят-
ства или ограничава предвиденото в ал. 2, е 
нищожна.
(4) Издател не може да налага ограничения 
за публикуване на произведение на научната 
литература единствено с основанието, че вече 
е било публикувано в образователно или на-
учно хранилище с нетърговска цел.“